Translate the text from Welsh to English.



 
Rwyf heddiw’n cyhoeddi manylion y dyraniadau cyllid craidd i awdurdodau lleol ar gyfer y flwyddyn ariannol sydd i ddod drwy’r Setliadau Refeniw a Chyfalaf Dros Dro i Lywodraeth Leol ar gyfer 2022\-23 (y Setliad). Rwyf hefyd yn cyhoeddi dyraniadau cyllid craidd dangosol ar lefel Cymru ar gyfer 2023\-24 a 2024\-25\.


O addasu ar gyfer trosglwyddiadau, bydd y cyllid refeniw craidd ar gyfer llywodraeth leol yn 2022\-23 yn cynyddu 9\.4%, ar sail gyfatebol, o'i gymharu â'r flwyddyn gyfredol. Ni fydd unrhyw awdurdod yn cael cynnydd sy’n llai nag 8\.4%. Yn 2022\-23, bydd awdurdodau lleol yn cael £5\.1bn gan Lywodraeth Cymru ar ffurf Grant Cynnal Refeniw ac ardrethi annomestig i'w gwario ar ddarparu gwasanaethau allweddol.


At hynny, rwy’n cyhoeddi gwybodaeth am y grantiau refeniw a chyfalaf a gynllunnir ar gyfer y tair blynedd ganlynol. Ar gyfer 2022\-23, cyfanswm y rhain yw mwy na £1\.1bn ar gyfer refeniw a mwy na £700m ar gyfer cyfalaf.  Rydym yn darparu'r gwerthoedd grant dangosol hyn yn awr er mwyn i awdurdodau lleol allu cynllunio eu cyllidebau'n effeithlon. Bydd yr wybodaeth hon yn cael ei diweddaru ymhellach yn y Setliad terfynol.


Y dyraniadau cyllid refeniw craidd dangosol ar lefel Cymru ar gyfer 2023\-24 a 2024\-25 yw £5\.3bn a £5\.4bn yn y drefn honno – sy'n cyfateb i gynnydd o £177m (3\.5%) yn y flwyddyn gyntaf a £128m (2\.4%) yn yr ail flwyddyn. Ffigurau dangosol yw’r rhain ac maent yn dibynnu ar ein hamcangyfrifon presennol o incwm ardrethi annomestig dros gyfnod y Setliad amlflwyddyn, a'r cyllid a ddarparwyd i ni gan Lywodraeth y DU drwy Adolygiad Cynhwysfawr o Wariant 2021\. 


Mae’r arwyddion yn awgrymu y bydd cyllid refeniw penodol ar gyfer grantiau yn parhau i  fod yn uwch na £1\.1bn bob blwyddyn drwy gydol y Setliad amlflwyddyn hwn, ac y bydd grantiau cyfalaf yn fwy nag £700m bob blwyddyn.


Fel yn y blynyddoedd diwethaf, ein blaenoriaethau o hyd yw gwasanaethau iechyd a llywodraeth leol. Bydd y Setliad sylweddol uwch hwn yn galluogi awdurdodau lleol i barhau i ddarparu'r gwasanaethau y mae eu hangen a’u heisiau ar eu cymunedau, yn ogystal â chefnogi uchelgeisiau cenedlaethol a lleol ar gyfer y dyfodol, gan gynnwys ymateb i'r argyfwng hinsawdd a natur a chyfrannu at ein cynllun Cymru Sero Net.


Mae hwn yn Setliad da i lywodraeth leol, gan gynnwys dyraniadau cyllid craidd ar lefel Cymru ar gyfer 2023\-24 a 2024\-25\. Mae'n rhoi sylfaen sefydlog i awdurdodau lleol allu cynllunio eu cyllidebau ar gyfer y flwyddyn ariannol i ddod a thu hwnt i hynny. Rydym wedi gweithio'n agos gyda llywodraeth leol ac rydym yn gwerthfawrogi'r pwysau y maent yn eu hwynebu. Byddwn yn parhau i ddiogelu llywodraeth leol, yn enwedig ar yr adeg anodd a heriol hon.


Wrth wneud penderfyniadau am lefel y cyllid ar gyfer llywodraeth leol, rwyf wedi ymateb i'r angen i sicrhau bod staff sy'n gweithio'n galed yn cael codiadau cyflog haeddiannol yn y dyfodol.  Yn benodol, rwyf wedi cynnwys cyllid i alluogi awdurdodau lleol i dalu’r costau ychwanegol a fydd yn deillio o gyflwyno'r Cyflog Byw gwirioneddol i weithwyr gofal fel y nodwyd gan y Dirprwy Gweinidog Gwasanaethau Cymdeithasol heddiw.  Mae'r dyraniad hwn yn cynnwys trosglwyddiad o £5m, y mae sylfaen y Setliad wedi'i addasu ar ei gyfer, o’r grant Gweithlu Gofal Cymdeithasol a Chynaliadwyedd.


Mae'r cyllid a ddarperir drwy'r Setliad hwn hefyd yn cydnabod y penderfyniad a wnaed ynghylch cytundeb cyflogau athrawon 2021/22 ac mae'n cynnwys cyllid ar gyfer y costau sy'n deillio o gytundeb cyflog 2022/23, sy'n dod o fewn y flwyddyn anheddu hon. Yn unol â hynny, ni fyddaf yn darparu unrhyw gyllid pellach yn ystod y flwyddyn i gydnabod cytundeb cyflog athrawon 2022/23, a rhaid i waith cynllunio cyllidebau awdurdodau dalu am y costau hyn yng ngoleuni'r Setliad hwn.


Yn ehangach o ran cyflogau'r sector cyhoeddus, mae'r Setliad hwn yn cynnwys cyllid i dalu am y costau cynyddol y bydd awdurdodau lleol yn eu hwynebu yn sgil cyhoeddiad Llywodraeth y DU y bydd cyfraniadau Yswiriant Gwladol cyflogwyr yn codi.


Law yn llaw â’r Setliad rydym yn parhau i ddarparu cyllid i helpu llywodraeth leol i ddileu taliadau am gladdedigaethau plant. Mae'r ymrwymiad hwn ar y cyd yn sicrhau bod dull gweithredu teg a chyson ledled Cymru.


Yn unol â’n pwyslais ar wrthdroi effeithiau tlodi, rydym yn parhau’n ymrwymedig i amddiffyn aelwydydd incwm isel ac agored i niwed rhag unrhyw ostyngiad mewn cymorth o dan Gynlluniau Gostyngiadau'r Dreth Gyngor, er gwaetha'r diffyg yn y cyllid a drosglwyddwyd gan Lywodraeth y Deyrnas Unedig ar ôl iddi ddiddymu budd\-dal y dreth gyngor.  Byddwn yn parhau i gynnal yr hawliau’n llawn o dan ein cynlluniau ein hunain ar gyfer gostyngiadau'r dreth gyngor yn 2022\-23, ac rydym unwaith eto yn darparu £244m ar gyfer y cynllun yn y Setliad i gydnabod hyn.


Fel y cyhoeddais ddoe, rwy’n cynnal y dull gweithredu a ddefnyddiwyd yn 2021\-22 ac yn  parhau i rewi'r lluosydd ardrethi annomestig ar gyfer 2022\-23\.  Rwyf wedi darparu £35m ychwanegol mewn Grant Cynnal Refeniw yn 2022\-23 i wrthbwyso'r incwm is, ac £1m arall am y ddwy flynedd ganlynol.  Trwy’r Setliad hwn hefyd, rwy’n parhau i ddarparu  £4\.8m i awdurdodau lleol, i’w galluogi i ddarparu rhyddhad ardrethi disgresiynol i fusnesau lleol ac eraill sy’n talu ardrethi i’w galluogi i ymateb i faterion lleol penodol.


Mae Deddf Llywodraeth Leol ac Etholiadau (Cymru) 2021 (y Ddeddf) yn darparu ar gyfer creu a pharhau i ddatblygu cyd\-bwyllgorau corfforedig er mwyn galluogi awdurdodau i gydweithio ar swyddogaethau penodol megis trafnidiaeth, datblygu economaidd a chynllunio.  Yn dilyn cyllid grant penodol untro y flwyddyn ariannol hon i gynorthwyo â’r gwaith paratoi, rwy'n darparu cyllid ychwanegol parhaus i gefnogi gweithrediad craidd y pwyllgorau hyn drwy'r Setliad.


Mae democratiaeth gadarn yn nodwedd hanfodol o lywodraeth leol.  Wrth benderfynu ar y Setliad cyffredinol rwyf wedi ceisio cydnabod yr angen i gynyddu gallu gwasanaethau etholiadol i ddelio â diwygo’r drefn etholiadol yng Nghymru, yn dilyn ein diwygiadau yn y Ddeddf ac i gefnogi ein gwaith yn y dyfodol.


Mae hynt y pandemig a'i effeithiau parhaus ar wasanaethau cyhoeddus yn parhau i fod yn ansicr iawn.  Nid oedd yr adolygiad cynhwysfawr o wariant yn darparu umrhyw gymorth ariannol ychwanegol, sy'n peri pryder, yn enwedig ar ôl i'r amrywiolyn Omicron newydd ddod i'r amlwg. Rwyf wedi ystyried yn ofalus sut i reoli’r cymorth ar gyfer y pandemig i awdurdodau lleol, ac wedi dod i’r casgliad mai’r dewis gorau yw darparu cyllid yn y flwyddyn gyntaf drwy'r Setliad llywodraeth leol. Ond wrth benderfynu ar y Setliad cyffredinol, rwyf wedi cydnabod effaith barhaus y pandemig ar wasanaethau, y bydd angen i awdurdodau eu rheoli.


Byddaf yn parhau i ymgysylltu'n agos â llywodraeth leol drwy Gymdeithas Llywodraeth Leol Cymru.


Nodais y sefyllfa o ran cyllid cyfalaf i Lywodraeth Cymru fel rhan o'm datganiad ar y Gyllideb ddydd Llun.  Roedd y cyllid cyfalaf a gawsom gan Lywodraeth y DU yn siomedig ac nid yw'n ddigonol i gyflawni ein huchelgeisiau i fuddsoddi yn nyfodol Cymru.


Yn dilyn adolygiad o'n cyllidebau cyfalaf, bydd y cyllid cyfalaf cyffredinol ar gyfer llywodraeth leol ar gyfer 2022\-23 yn £150m.  Bydd hyn yn cynyddu i £200m am y ddwy flynedd ganlynol, gan gynnwys £20m ym mhob blwyddyn i alluogi awdurdodau i ymateb i'n blaenoriaeth ar y cyd o ddatgarboneiddio.


Mae tabl cryno wedi’i gynnwys gyda’r datganiad hwn sy'n nodi dyraniadau'r Setliad (Cyllid Allanol Cyfun) fesul awdurdod. Cyfrifwyd y dyraniadau gan ddefnyddio'r fformiwla y cytunwyd arni gyda llywodraeth leol.  O ganlyniad i'r fformiwla a'r data cysylltiedig, mae'r tabl yn dangos ystod y dyraniadau cyllid, o gynnydd o 8\.4% dros Setliad 2021\-22 i gynnydd o 11\.2%. O ystyried y cynnydd sylweddol, nid wyf yn bwriadu cynnwys llawr eleni ac rwyf wedi dyrannu'r holl gyllid sydd ar gael yn y Setliad hwn.


Anfonir rhagor o fanylion at bob awdurdod lleol a'u cyhoeddi ar wefan Llywodraeth Cymru:


https://llyw.cymru/setliad\-refeniw\-chyfalaf\-llywodraeth\-leol\-2022\-i\-2023


Er bod hwn yn Setliad da sy'n adeiladu ar ddyraniadau gwell y blynyddoedd diwethaf, rwy’n cydnabod nad yw hyn yn gwrthdroi'r blynyddoedd o gyfyngiadau o ganlyniad i lymder cyffredinol mewn cyllid cyhoeddus. Bydd angen i awdurdodau lleol wneud penderfyniadau anodd o hyd wrth bennu eu cyllidebau ac mae'n bwysig eu bod yn ymgysylltu'n ystyrlon â'u cymunedau lleol wrth ystyried eu blaenoriaethau ar gyfer y flwyddyn sydd i ddod. 


Mae gosod cyllidebau a lefelau treth gyngor yn fater i bob awdurdod lleol unigol.  Cyfrifoldeb pob awdurdod lleol unigol yw gosod cyllidebau, a'r dreth gyngor yn ei thro. Bydd angen i awdurdodau ystyried pob ffynhonnell o gyllid sydd ar gael iddynt, yn ogystal â'r pwysau sy'n eu hwynebu, wrth osod eu cyllidebau ar gyfer y flwyddyn sydd i ddod.


Daw'r cyhoeddiad hwn ar ddechrau saith wythnos o ymgynghori ffurfiol ar y Setliad. Bydd yn dod i ben ar 8 Chwefror 2022\.


Mae'r datganiad hwn yn cael ei gyhoeddi yn ystod y toriad er mwyn rhoi'r wybodaeth ddiweddaraf i’r Aelodau. Os bydd yr Aelodau am imi wneud datganiad pellach neu ateb cwestiynau pan fydd y Senedd yn ailymgynnull, byddwn yn hapus i wneud hynny.


Tabl Cryno


**Setliad dros dro 2021\-22 – cymharu Cyllid Allanol Cyfun (AEF) 2020\-21 (wedi’i addasu ar gyfer trosglwyddiadau) ag AEF dros dro 2021\-22, a dosbarthiad cyllid Cynlluniau Gostyngiadau’r Dreth Gyngor 2021\-22 (wedi’i ddosbarthu fel rhan o AEF) (£000\)**




| **Awdurdod unedol** | **AEF 2020\-21** **wedi’i addasu1** | **AEF dros dro 2021\-22** | **% y newid o AEF 2020\-21 wedi’i addasu** | **Safle** | **Cynlluniau Gostyngiadau'r Dreth Gyngor (o fewn yr AEF)** |
| --- | --- | --- | --- | --- | --- |
| Ynys Môn | 104,872 | 114,549 | 9\.2% | 12 | 5,240 |
| Gwynedd | 195,905 | 213,210 | 8\.8% | 17 | 8,263 |
| Conwy | 167,356 | 183,308 | 9\.5% | 5 | 9,189 |
| Sir Ddinbych | 159,060 | 173,637 | 9\.2% | 15 | 8,536 |
| Sir y Fflint | 212,608 | 232,174 | 9\.2% | 14 | 9,680 |
| Wrecsam | 189,233 | 207,060 | 9\.4% | 7 | 9,275 |
| Powys | 192,088 | 210,257 | 9\.5% | 6 | 8,978 |
| Ceredigion | 110,006 | 119,419 | 8\.6% | 19 | 5,126 |
| Sir Penfro | 179,422 | 196,253 | 9\.4% | 8 | 8,180 |
| Sir Gaerfyrddin | 285,262 | 311,597 | 9\.2% | 11 | 14,006 |
| Abertawe | 353,571 | 386,585 | 9\.3% | 9 | 19,339 |
| Castell\-nedd Port Talbot | 237,289 | 258,068 | 8\.8% | 18 | 15,955 |
| Pen\-y\-bont ar Ogwr | 212,755 | 232,364 | 9\.2% | 13 | 12,866 |
| Bro Morgannwg | 168,128 | 186,011 | 10\.6% | 3 | 9,088 |
| Rhondda Cynon Taf | 407,050 | 441,433 | 8\.4% | 21 | 21,005 |
| Merthyr Tudful | 101,493 | 110,616 | 9\.0% | 16 | 5,627 |
| Caerffili | 292,712 | 317,453 | 8\.5% | 20 | 12,651 |
| Blaenau Gwent | 120,657 | 130,795 | 8\.4% | 22 | 8,166 |
| Torfaen | 146,560 | 160,117 | 9\.3% | 10 | 8,500 |
| Sir Fynwy | 101,003 | 112,275 | 11\.2% | 1 | 5,918 |
| Casnewydd | 240,957 | 265,612 | 10\.2% | 4 | 10,337 |
| Caerdydd | 492,095 | 544,715 | 10\.7% | 2 | 28,076 |
| **Pob awdurdod unedol** | **4,670,080** | **5,107,507** | **9\.4%** |  | 244,000 |


Sylwer: Efallai nad yw'r cyfanswm yn swm hollol gywir yn sgil talgrynnu.


1. Trosglwyddiadau AEF 2021\-22 wedi’u haddasu o £18\.585m (prisiau 2021\-22\) i mewn i’r Setliad a yr tax base 2022\-23 ddiweddaraf






Translation:


 
Today, I am publishing details of the core funding allocations for local authorities for the forthcoming financial year through the Provisional Local Government Revenue and Capital Settlements for 2022\-23 (the Settlement). I am also publishing Wales\-level indicative core funding allocations for 2023\-24 and 2024\-25\.


Adjusting for transfers, the core revenue funding for local government in 2022\-23 will increase by 9\.4% on a like\-for\-like basis compared to the current year. No authority will receive less than an 8\.4% increase. In 2022\-23, local authorities will receive £5\.1bn from the Welsh Government in Revenue Support Grant (RSG) and non\-domestic rates (NDR) to spend on delivering key services.


In addition to this, I am publishing information on revenue and capital grants planned for the following three years. For 2022\-23, these amount to more than £1\.1bn for revenue and over £700m for capital.  We are providing these indicative grant values now so local authorities are able to plan their budgets efficiently. This information will be further updated in the final settlement.


The indicative Wales\-level core revenue funding allocations for 2023\-24 and 2024\-25 are £5\.3bn and £5\.4bn respectively – equating to an uplift in the first year of £177m (3\.5%) and, in the second year, of £128m (2\.4%). These figures are indicative and dependent on both our current estimates of NDR income over the multi\-year settlement period, and the funding provided to us by the UK Government through the 2021 Comprehensive Spending Review. 


Indications are that specific revenue grant funding will continue to be above £1\.1bn annually for the duration of this multi\-year settlement, and capital grants will be in excess of £700m each year.


As in recent years, our priorities continue to be health and local government services. This significantly increased Settlement will enable local authorities to continue to deliver the services their communities want and need as well as supporting national and local ambitions for the future, including responding to the climate and nature emergency and contributing to our Net Zero Wales plan.


This is a good Settlement for local government, including Wales\-level core funding allocations for 2023\-24 and 2024\-25\. It provides local authorities with a stable platform on which to plan their budgets for the coming financial year and beyond. We have worked closely with local government and we appreciate the pressures local government is facing. We will continue to protect local government, particularly at this difficult and challenging time.


In making decisions about the level of funding for local government, I have responded to the need to ensure that hardworking staff receive well\-deserved pay rises in the future. In particular I have included funding to enable local authorities to meet the additional costs of introducing the real Living Wage for care workers as set out by the Deputy Minister for Social Services today. This allocation includes a transfer of £5m, for which the base of the Settlement has been adjusted, from the Social Care Workforce and Sustainability grant.


The funding provided through this Settlement also recognises the decision made around the 2021/22 teachers’ pay deal and includes funding for the costs arising from the 2022/23 pay deal, which fall within this Settlement year. Accordingly, I will not be making any further funding available in\-year in recognition of the 2022/23 teachers’ pay deal, and authorities’ budget planning must accommodate these costs in the light of this Settlement.


More widely on public sector pay, this Settlement includes funding to cover the increased costs local authorities will face arising from the UK Government’s announcement to increase National Insurance contributions for employers.


Alongside the Settlement, we are continuing to provide funding to support local government to waive fees for child burials. This shared commitment ensures a fair and consistent approach across Wales.


In line with our focus on countering the effects of poverty, we remain committed to protecting vulnerable and low\-income households from any reduction in support under the Council Tax Reduction Schemes, despite the shortfall in the funding transferred by the UK Government following its abolition of council tax benefit. We will continue to maintain full entitlements under our Council Tax Reduction Scheme (CTRS) for 2022\-23 and are again providing £244m for CTRS in the Settlement in recognition of this.


As I announced yesterday, I am maintaining the approach taken in 2021\-22 and am continuing to freeze the non\-domestic rates multiplier for 2022\-23\. I have provided an additional £35m in RSG in 2022\-23 to offset the reduced income and a further £1m for the following two years.  Through this Settlement, I am also continuing to provide £4\.8m for authorities to deliver additional discretionary rates relief for local businesses and other ratepayers to respond to specific local issues.


The Local Government and Elections (Wales) Act 2021 (the Act) provides for the creation and ongoing development of corporate joint committees to allow authorities to work together on specific functions such as transport, economic development and planning. Following one\-off specific grant funding this financial year to support preparatory work, I am delivering ongoing additional funding to support the core operation of these committees though the Settlement.


A robust democracy is an essential feature of local government. In determining the overall Settlement, I have sought to recognise the need to build the capacity of electoral services to deal with Welsh electoral reform, following our reforms in the Act and to support our future work.


The progress of the pandemic and its ongoing impact on public services continues to be highly uncertain. The comprehensive spending review did not provide any additional financial support, which is a concern, especially following the emergence of the new Omicron variant. I have carefully considered how to manage pandemic support for local authorities and concluded the balance lies in providing funding in the first year through the Settlement. But in determining the overall Settlement, I have recognised the ongoing impact of the pandemic on services which authorities will need to manage. 


I will continue to engage closely with local government through the WLGA.


I set out the position on capital funding for the Welsh Government as part of my budget statement on Monday. The capital funding we received from the UK Government was disappointing and is not sufficient to meet our ambitions to invest in Wales’ future. 


Following a review of our capital budgets, general capital funding for local government for 2022\-23 will be set at £150m. This will increase to £200m for the following two years, including £20m in each year to enable authorities to respond to our joint priority of decarbonisation.


Attached to this statement is a summary table setting out the Settlement allocations (Aggregate External Finance (AEF)) by authority. The allocations are derived using the formula agreed with local government.  As a result of the formula and related data, the table shows the range of the funding allocations, from an 8\.4% increase over the 2021\-22 settlement to an 11\.2% increase. Given the significant increases, I am not proposing to include a floor this year and have allocated all the available funding in this Settlement.


Further details will be sent to all local authorities and published on the Welsh Government’s website: https://gov.wales/local\-government\-revenue\-and\-capital\-settlement\-2022\-2023  


While this is a good Settlement building on improved allocations in recent years, I recognise that this does not reverse the years of constraint as a result of overall austerity in public finances. Local authorities will still need to make some difficult decisions in setting their budgets and it is important they engage meaningfully with their local communities as they consider their priorities for the forthcoming year. 


The setting of budgets, and in turn council tax, is the responsibility of each local authority.  They will need to take account of the full range of funding sources available to them, as well as the pressures they face, in setting their budgets for the coming year.


This announcement commences the formal seven\-week consultation on the Settlement. This will end on 8 February 2022\.


This statement is being issued during recess in order to keep members informed. Should members wish me to make a further statement or to answer questions on this when the Senedd returns, I would be happy to do so.


Summary Table


**2022\-23 provisional Settlement – comparison of 2021\-22 AEF (adjusted for transfers) and 2022\-23 provisional AEF, and distribution of the 2021\-22 Council Tax Reduction Schemes funding (distributed within AEF) (£000s)**




| **Authority** | **2021\-22** **adjusted AEF1** | **2022\-23 provisional AEF** | **% change on adjusted 2021\-22 AEF** | **Rank** | **Council Tax Reduction Schemes (within AEF)** |
| --- | --- | --- | --- | --- | --- |
| Isle of Anglesey | 104,872 | 114,549 | 9\.2% | 12 | 5,240 |
| Gwynedd | 195,905 | 213,210 | 8\.8% | 17 | 8,263 |
| Conwy | 167,356 | 183,308 | 9\.5% | 5 | 9,189 |
| Denbighshire | 159,060 | 173,637 | 9\.2% | 15 | 8,536 |
| Flintshire | 212,608 | 232,174 | 9\.2% | 14 | 9,680 |
| Wrexham | 189,233 | 207,060 | 9\.4% | 7 | 9,275 |
| Powys | 192,088 | 210,257 | 9\.5% | 6 | 8,978 |
| Ceredigion | 110,006 | 119,419 | 8\.6% | 19 | 5,126 |
| Pembrokeshire | 179,422 | 196,253 | 9\.4% | 8 | 8,180 |
| Carmarthenshire | 285,262 | 311,597 | 9\.2% | 11 | 14,006 |
| Swansea | 353,571 | 386,585 | 9\.3% | 9 | 19,339 |
| Neath Port Talbot | 237,289 | 258,068 | 8\.8% | 18 | 15,955 |
| Bridgend | 212,755 | 232,364 | 9\.2% | 13 | 12,866 |
| The Vale Of Glamorgan | 168,128 | 186,011 | 10\.6% | 3 | 9,088 |
| Rhondda Cynon Taf | 407,050 | 441,433 | 8\.4% | 21 | 21,005 |
| Merthyr Tydfil | 101,493 | 110,616 | 9\.0% | 16 | 5,627 |
| Caerphilly | 292,712 | 317,453 | 8\.5% | 20 | 12,651 |
| Blaenau Gwent | 120,657 | 130,795 | 8\.4% | 22 | 8,166 |
| Torfaen | 146,560 | 160,117 | 9\.3% | 10 | 8,500 |
| Monmouthshire | 101,003 | 112,275 | 11\.2% | 1 | 5,918 |
| Newport | 240,957 | 265,612 | 10\.2% | 4 | 10,337 |
| Cardiff | 492,095 | 544,715 | 10\.7% | 2 | 28,076 |
| **All Unitary Authorities** | **4,670,080** | **5,107,507** | **9\.4%** |  | 244,000 |


Note: Total may not sum correctly due to rounding


1\.  2021\-22 AEF adjusted transfers of £18\.585m (at 2021\-22 prices) into and out of the Settlement and for the latest, 2022\-23 tax base.